פרוטוקול הנהגה בית ספרית מס' 4

14.02.16

נוכחים: קרן, מירב, פנינה ורויטל.

נציגי ההורים

1. הילה מעדכנת לגבי ההתקדמות בטיפול בתביעה נגד נציגת הועד שבכיתה שלה נפצעה תלמידה בקיץ. התביעה בוטלה, אבל טרם נמצאה דרך להבטיח שתביעה כזאת לא תחזור על עצמה.

לכן עדיין אין אישור לקיום פעילויות כיתתיות בארגון הוועדים.

1. עדכונים –קרן
* בית הספר מתמקד במספר נתיבים פדגוגיים, ביניהם החקר.

רויטל ופנינה מציגות את מסלול החקר בכיתות ו' השנה .תלמידי השכבה התחלקו

לקבוצות קטנות. משימתם הייתה לתכנן ולבצע ניסוי מדעי או חקר טכנולוגי. להתמקד בבעיה יום-יומית, לתאר את הבעיה, למצוא פתרון, לבנות את המוצר הנותן מענה לבעיה ולהציג את העבודה.

ניתן דגש רב על שיתוף הפעולה, עבודת הצוות ותיעוד התהליך.

תלמידי שכבת ה' בחרו 3 עבודות חדשניות ביותר. המוביל יוצג ביריד מחוזי.

* מערכת ה WEBTOP עובדת, רוב המחנכים מעבירים את התכנון השבועי והודעות שונות דרך המערכת.

במערכת יופיעו גם הודעות כלל בית ספריות , כמו למשל פרסום על פעילויות דומות לעבודות החקר

* קבוצת הרובוטיקה זכתה בפרס השופטים. פרס יוקרתי על עבודת צוות, גאוות יחידה והתמודדות עם כישלון
* חברת המתנסים שכרה חברת ניקיון לטפל באולמות הספורט בעיר. מצפים לשיפור במצב.
* 4 משחקי ענק הגיעו לקומה התחתונה של בית הספר
* למרות מאמצי "נשק וסע" יש אי-סדר כל בוקר בחנית בית הספר. הורים רבים נכנסים עדיין ומורידים את התלמידים באמצע החניה. הדבר מסכן את הילדים , חוסם את הכניסה והיציאה ומקשה על המורים לחנות ולהגיע בזמן.

עלו רעיונות שונים לטיפול בבעיה, כגון הצבת שלט, מורים מתנדבים בבוקר, הסברה לילדים בכיתות.

1. ועדות
* קרן מעדכנת שבעקבות המכתב של הועדה תשתיות נציגים מהעירייה הגיעו.

האבנים הקטנות בחלק האחורי של בית הספר (ליד אולם הספורט) יפונו, ויוחלפו בחול בנתיים. החול בחט"צ ירוענן.

תוחלף הצמחייה בחצר הפנימית של שכבת ג'.

כל המפגעים יתוקנו בקרוב.

* תרבות

הועלו רעיונות כגון הפעלת רדיו בהפסקות , תערוכות מתחלפות של ציירים, מפגשים עם אומנים, מצעד הסופר, מועדון הסרט הטוב.

שיתוף פעולה עם עירוני ג' – בוגרי בית הספר התיכוניסטים יגיעו לקשת לעשות פעילות עם הילדים בספריה.

מירב תבדוק את הנושאים.

הישיבה הבא ב 10/3 בנושא פורים. אשכול פורים תתכנס קודם.

הישיבה ב 4/4 מבוטלת, הודעה על תאריך חלופי תצא בהקדם.